b'\n_START_ARTICLE_\nHawkwind\n_START_SECTION_\nZgodovina\n_START_PARAGRAPH_\nSkupina je bila ustanovljena poleti 1969 pod imenom Hawkwind Zoo, toda ko so dobili ponudbo za sodelovanje z zalo\xc5\xbebo Liberty Records so ga nemudoma skraj\xc5\xa1ali v Hawkwind. Kantavtor in kitarist Dave Brock je skozi burno zgodovino in stalno menjavo \xc4\x8dlanov ostal edini stalni \xc4\x8dlan. Njihova glasba je bila sprva trdi blues rock, toda hitro so mu z uporabo posebnih efektov in sintetizatorjev dodali primesi psihedelije_NEWLINE_Njihovi izpopolnjeni koncerti, ki so v\xc4\x8dasih spominjali na jazzovskega glasbenika Sun Raja, so hitro privedli do t. i. kulta ponavljanja. Njihov drugi album In Search of Space je bil izredno uspe\xc5\xa1en._NEWLINE_Hawkwind se je prvi\xc4\x8d povzpela na lestvice v letu 1972 s singlom\xc2\xa0\xc2\xbbSilver Machine\xc2\xab, na katerem je pel Lemmy Kilmister, napisala pa sta ga Dave Brock in Robert Calvert, baje govori o Calvertovem biciklu. Njihov naslednji singl\xc2\xa0\xc2\xbbUrban Guerilla\xc2\xab\xc2\xa0je bil odstranjen z BBC-jeve lestvice po pove\xc4\x8danem terorizmu IRA-e._NEWLINE_Hawkwind je imel dolgotrajne izku\xc5\xa1nje z mnogimi prostimi festivali, vklju\xc4\x8dno s Stonehenge Free Festival, ki je bil prirejen vsako leto od 1973 do ukinitve v 1985. Duh teh festivalov so posku\xc5\xa1ali obuditi z zadnjima dvema\xc2\xa0\xc2\xbbHawkfest\xc2\xab\xc2\xa0vikendoma.\n_START_SECTION_\n\xc4\x8clani\n_START_PARAGRAPH_\n\xc4\x8clani skupine so se pogosto menjavali, toda Dave Brock je ostal v njenem srcu od nastanka. Ostali \xc4\x8dlani so: Lemmy Kilmister (ki se je pozneje pridru\xc5\xbeil Mot\xc3\xb6rhead), Nik Turner, Harvey Bainbridge, Del Dettmar, DikMik, Huw Lloyd Langton, Robert Calvert, Paul Rudolph (\xc4\x8dlan Pink Fairies/Deviants) in Twink (tudi \xc4\x8dlan Pink Fairies) ter bas kitarist in frontman Ron tree. Leta 1990 se jim je ob snemanju albuma Space Bandits pridru\xc5\xbeila Bridget Wishart. Nekateri \xc4\x8dlani so bolj poznani po svoji karieri izven skupine, Ginger Baker in Arthur Brown. Izmed ostalih \xc4\x8dlanov ima najdalj\xc5\xa1i sta\xc5\xbe v bendu basist Alan Davey, ki se je pridru\xc5\xbeil 1984. in deluje \xc5\xa1e danes (\xc4\x8deprav nekaj let vmes ni ustvarjal)._NEWLINE_Hawkwind zasluge pripisujejo tudi neglasbenikom, kot so Liquid Len (mojster lu\xc4\x8di) in Stacia (plesalka). Za njihovo grafi\xc4\x8dno podobo je zaslu\xc5\xbeen Barney Bubbles, ki je pozneje delal v zalo\xc5\xbebi Stiff Records in se tam sre\xc4\x8dal s Pink Fairies in Mot\xc3\xb6rhead.\n_START_SECTION_\nDiskografija\n_START_PARAGRAPH_\nDiskografija skupine Hawkwind je zapletena in ob\xc5\xa1irna, ta seznam predstavlja glavne albume, ki so omenjeni na uradni strani skupine, skupaj s pomembnimi solo projekti in ponovnimi izdajami. Obstajajo tudi kompilacije in posnetki v \xc5\xbeivo, ki jih ni izdal bend. Skupina je ve\xc4\x8dkrat spremenila ime, zato lahko najdemo iste skladbe pod druga\xc4\x8dnim imenom._NEWLINE_Albume izdane od 1970 do 1974 je mogo\xc4\x8de dobiti na CD-ju, izdani so pri zalo\xc5\xbebi EMI, in vsebujejo tudi neobjavljene ali redke posnetke iz tistega obdobja. Ker je skupina pogosto spreminjala zalo\xc5\xbebe so poznej\xc5\xa1i albumi na CD-jih te\xc5\xbeje dostopni (odvisno od zalo\xc5\xbebe). Nekateri albumi so bili izdani v omejenih izdajah in so bili nekaj \xc4\x8dasa nedosegljivi, nekateri so bili ponovno izdani zaradi \xc5\xa1irjenja ob\xc4\x8dinstva._NEWLINE_Konceptualna albuma Space Ritual in Warrior on the Edge of Time sta zna\xc4\x8dilna predstavnika skupine, izdana ob njihovem vrhu ustvarjanja. Osemdeseta predstavljata albuma Levitation in The Chronicle of the Black Sword._NEWLINE_Za ob\xc5\xa1iren kriti\xc4\x8den opis albumov glej Vodi\xc4\x8d po Hawkwind albumih.'